Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Nafarroako Gobernuak udalen finantzaketari buruz duen politikari buruzko interpelazioa, Yolanda Ibáñez Pérez andreak aurkezturikoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko irailaren 12an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Yolanda Ibáñez Pérez andreak, Legebiltzarreko Erregelamenduan xedatuaren babesean, Nafarroako Gobernuak udalen finantzaketari buruz duen politikari buruzko interpelazio hau aurkezten dio Nafarroako Gobernuari, Osoko Bilkuran eztabaidatzeko.

Toki entitateen finantzaketa funtsezkoa da horiek herritarrei zerbitzuak eskaini ahal izateko; hori dela eta, beharrezkoa da jakitea zer politika garatuko diren alor horretan eta politika horien betetze-maila ezagutzea.

Iruñean, 2022ko irailaren 8an

Foru parlamentaria: Yolanda Ibáñez Pérez